**újságíró szakkör**

Ez a tanterv a kerettantervek kiadásáról és jóváhagyásáról szóló 51/2012. (XII. 21.) EMMI rendelet mellékleteként kiadott kerettanterv alapján készült.

Az újságíró szakkör a magyar nyelv részterületét, a kommunikációs ismeretek bővítését és gyakorlati alkalmazását mélyíti el. Célja a szövegelemzési jártasság fokozatos bővítése a tanult szövegtani, jelentéstani, stilisztikai, retorikai ismeretekkel; a kritikai érzék továbbfejlesztése különféle műfajú és témájú és megjelenésű (pl. multimédiás-digitális, audiovizuális) szövegek értelmezésében, szerkezeti és stiláris minőségének értékelésében, saját szövegek alkotásában.

A tevékenységek iránya kiterjed a nyelvi norma és a társadalmi igény összefüggéseinek vizsgálatára, a saját nyelvhasználat kontrolljára; a kommunikációs helyzetnek megfelelő nyelvváltozatok szókincsének, elem- és szabálykészletének tudatos használatára. A nyelvi tudatosság fejlesztésének része a publicisztikai stílusú szövegek megértéséhez és alkotásához szükséges ismeretek kibővítése. A tanulási képesség továbbfejlesztése, az önálló adatgyűjtés módszereinek kiegészítése a napi sajtó használata mellett a számítógépes adatbázisokkal, az internet kínálta lehetőségekkel.

A nyelvi képzés életszerű, gyakorlati tudásösszetevője a kommunikációs zavarok felfedezése, értelmezése, kezelési módok keresése.

A mindennapi kommunikációs helyzetekben való megnyilvánulás, törekvés az érthető, kifejező beszédre. A tanulási képesség fejlesztéséhez, az önállóság növeléséhez járul hozzá a felkészítés egy-egy anyaggyűjtést, önálló munkát igénylő, publicisztikai szöveg (pl. hír, riport, interjú, stb.) írására; verbális és nem verbális (hangzó és képi) információk célszerű gyűjtésére, szelekciójára, rendszerezésére, kritikájára és felhasználására.

A magyar nyelv és irodalomtanítás részeként az újságírói ismeretek elsajátításának sajátos célja természetesen az is, hogy a tanulók éljenek meg, szerezzenek tapasztalatot különböző tevékenységekben, az egyéni feladatvállalásban, anyaggyűjtésben és előadásban, a kooperatív tanulás helyzeteiben (pármunkában, csoportmunkában), különböző szövegértelmezési eljárások alkalmazásában. Mindez jelentősen fejleszti tanulási képességeiket, ezáltal támogatja középiskolai tanulmányaik sikerességét is. Szövegértési és szövegalkotási tudásuk alkalmazása minden tantárgyban érvényes és alkalmazható. A fenntarthatóságra és környezettudatosságra nevelés természetes terepe a szövegértő olvasás fejlesztéséhez felkínált, ebben alkalmazott szöveganyag, elsősorban az ismeretterjesztő és a dokumentum típusú szövegek feldolgozása révén. Érdemes tehát e szövegtípusok közül a környezeti hatásokkal, az ökológiával, a környezet és a társadalom viszonyával foglalkozókat is felhasználni.

**Óraszám:** **36/év**

 **1/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **A kommunikáció fogalma, tényezői és funkciói** | **4 óra** |
| **2.** | **A tömegkommunikáció** | **8 óra** |
| **3.** | **Az írott sajtó kommunikációjának jellemzői** | **4óra** |
| **4.** | **A sajtóműfajok** | **10óra**  |
| **5.** | **A publicisztikai stílus követelményei** | **10óra** |

|  |  |  |
| --- | --- | --- |
| **Tematikai egység/ Fejlesztési cél** | **A kommunikáció fogalma, tényezői és funkciói** | **Óra-keret** **4 óra** |
| **Előzetes tudás** | Gyakorlott, tudatos szóbeli és írásbeli kommunikáció, a kulturált véleménynyilvánítás. |

|  |  |
| --- | --- |
| **A tematikai egység nevelési-fejlesztési céljai** | A kommunikáció fogalmának megismerése és megértése, az írott és beszélt kommunikáció különbségeinek értékelése. Az írástechnika fejlesztése, és az önellenőrzési készség fejlesztése. Tájékozódás a mindennapi kommunikációs helyzetekben, valamint anyomtatott és audiovizuális sajtóban. |
| **Ismeretek/fejlesztési követelmények** | **Kapcsolódási pontok** |
| A beszédhelyzetnek megfelelő adekvát nyelvhasználat: szövegszerkesztés élőszóban, szó- és beszédfordulatok, kommunikációs helyzetek a kommunikációs helyzet tér, idő és résztvevői szerepek (kontextus) megfigyelése.A kommunikációt kísérő nem nyelvi jelek lehetőségeinek és korlátainak megtapasztalása: az élőszó zenei kifejezőeszközei, nonverbális kommunikáció.A testbeszéd, a térközszabályozás szerepének ismerete, tudatos alkalmazása különféle kommunikációs helyzetekben; dekódolása a hétköznapi kommunikációs helyzetekben és a tömegkommunikációban.Néhány tömegkommunikációs műfaj megismerése. Az új „szóbeliség” (skype, chat) jelenségei és jellemzői | *Magyar nyelvtan**Informatika*: anyaggyűjtés |
| **Kulcsfogalmak/ fogalmak** | Kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás).Kommunikációs cél és funkció (tájékoztató, felhívó, kifejező, metanyelvi, esztétikai szerep, kapcsolatfelvétel, -fenntartás, -zárás), nem nyelvi jel) |

|  |  |  |
| --- | --- | --- |
| **Tematikai egység/ Fejlesztési cél** | **A tömegkommunikáció** | **Óra-keret** **8 óra** |
| **Előzetes tudás** | A tömegtájékoztatási eszközök ismerete. |
| **A tematikai egység nevelési-fejlesztési céljai** | A tömegtájékoztatás eszközeinek alaposabb megismerése és felhasználásuk helyes módszereinek kialakítása.  |
| **Ismeretek/fejlesztési követelmények** | **Kapcsolódási pontok** |
| A különféle kommunikációs helyzetekben elhangzó üzenetek céljának dekódolása, az üzenetek manipulatív szándékának felismerése.A személyközi kommunikációs helyzetek megfigyelése, a kommunikáció folyamatának elemzése a tanult szakkifejezések alkalmazásával.A kommunikáció típusainak, jellemzőinek megismerése: személyes, csoportos, nyilvános és tömegkommunikáció.A tömegkommunikáció jellemzői, funkciói, megjelenési formái, nyelvi és képi kifejezési formái. | *Történelem, társadalmi és állampolgári ismeretek; Vizuális kultúra; Természetismeret;* *Informatika*: a tömegkommunikáció története, megjelenési formái, felhasználásuk az ismeretszerzés eszközeként. |
| **Kulcsfogalmak/ fogalmak** | sajtó, íráskép, cím, egyirányú és közvetett kommunikáció  |

|  |  |  |
| --- | --- | --- |
| **Tematikai egység/ Fejlesztési cél** | **Az írott sajtó kommunikációjának jellemzői** | **Óra-keret** **4 óra** |
| **Előzetes tudás** | Szövegalkotási, stilisztikai ismeretek, nyelvhelyességi és helyesírási szabályok ismerete és alkalmazása. Szövegtan: a szövegmű felépítése, részei, szövegkohézió megteremtésének eszközei.  |
| **A tematikai egység nevelési-fejlesztési céljai** | A helyesírási ismeretek tudatos alkalmazása a sajtóban. A szövegértési és szövegalkotási készség, az önálló tanulási, ismeretszerzési készség fejlesztése.  |
| **Ismeretek/fejlesztési követelmények** | **Kapcsolódási pontok** |
| A nyelvhelyességi szabályok alkalmazása, a nyelvhelyességi hibák felismerése és javítása. A szövegkohézió megteremtése. A figyelemfelhívásnak és az érdeklődés felkeltésének nyelvi és metakommunikációs eszközei. A szövegösszefüggés megteremtésének nyelvi és jelentésbeli eszközei, ezek használata az újságcikk elkészítésében. | *Idegen nyelvek;* *Vizuális kultúra*: tipográfiai ismeretek: a szöveg képi elrendezése; képek, fényképek és egyéb ábrák felhasználásának lehetőségei *Természetismeret;* az egyes tudományágak megjelenési lehetősége a publicisztikában. |
| **Kulcsfogalmak/ fogalmak** |  Szöveg, szövegösszefüggés, beszédhelyzet.Szövegmondat, bekezdés, tömb, szakasz.Szövegkohézió (témahálózat, téma-réma, szövegtopik, szövegfókusz, kulcsszó, cím).Szövegpragmatika (szövegvilág, nézőpont, fogalmi séma, tudáskeret,).Cím, aktuális mondattagolás, a szöveg részei (bekezdés, hasáb); szövegkohézió, digitális sajtó, honlap.  |

|  |  |  |
| --- | --- | --- |
| **Tematikai egység/ Fejlesztési cél** | **A sajtóműfajok** | **Óra-keret** **10 óra** |
| **Előzetes tudás** | Az epikai műfajok, a szövegtan.  |
| **A tematikai egység nevelési-fejlesztési céljai** | A különböző tömegkommunikációs eszközök műfajainak megismerése, az adott tájékoztatási célnak megfelelő műfaj megismerése és önálló szövegművek létrehozása a kiválasztott műfajban. Szövegalkotási készség fejlesztése. A fenntarthatóságra és környezettudatosság az ismeretterjesztő és a dokumentum típusú szövegek feldolgozása és alkotása során. |
| **Ismeretek/fejlesztési követelmények** | **Kapcsolódási pontok** |
| A tájékoztató műfajok objektív ismeretközlési formáinak megismerése és gyakorlati alkalmazása.Véleménynyilvánító műfajok felhasználásának lehetőségeiA helyes közlői magatartás kialakításának lehetőségei. A szövegszervező erők megismertetése és alkalmazása a gyakorlatban.A szöveg általános szerkezetének, a szövegértelem összetevőinek megfigyelési és értelmezési képességének fejlesztése a legjellemzőbb publicisztikai szövegtípusokon. | *Informatika*: szövegszerkesztés számítógépen.*Magyar nyelv és irodalom:* epikai műfajok. Szövegtani ismeretek alkalmazása.. |
| **Kulcsfogalmak/ fogalmak** | Hír, glossza, interjú, riport, levél, vezércikk, karcolat, beszámoló.  |

|  |  |  |
| --- | --- | --- |
| **Tematikai egység/ Fejlesztési cél** | **A publicisztikai stílus követelményei** | **Óra-keret 10 óra** |
| **Előzetes tudás** | A stílusrétegek nyelvi jellemzői: a publicisztikai stílus. |
| **A tematikai egység nevelési-fejlesztési céljai** | A szövegértési és szövegalkotási készségek fejlesztése annak érdekében, hogy önállóan, illetve másokkal együttműködve a tanuló képes legyen a verbális és nem verbális kommunikáció kódjainak, kapcsolatainak, tényezőinek azonosítására, tudatos alkalmazására, a különböző szövegek megértésére, elemzésére, illetve kritikai feldolgozására és alkotására a kommunikációs helyzet tér, idő és résztvevői szerepeinek (kontextus) megfelelően.  |
| **Ismeretek/fejlesztési követelmények** | **Kapcsolódási pontok** |
| A leggyakoribb stílusrétegek és a publicisztikai stílus jellemzőinek megismerése, felismerése, elemzése, összefüggésben a szövegtani jellemzőkkel.A szövegek stílusának, jelentésének a befogadóra tett hatásának (stílushatás) megtapasztalása, vizsgálata; stílusgyakorlatok, szövegtranszformációk.A stíluselemek, stíluseszközök szerepének értelmezése a publicisztikai szövegekben (jelentésfeltáró, hatáselemző gyakorlatok). A helyzetnek, kommunikációs célnak megfelelő stíluseszközök tudatos használata a szövegalkotásban. | *Informatika*: a helyesírási ellenőrző programok.*Vizuális kultúra*: tipográfiai ismeretek – esztétikus és célszerű íráskép. |
| **Kulcsfogalmak/ fogalmak** | Blog; stílus, stilisztika, stílustípus (bizalmas, közömbös, választékos stb.).Stílusérték (alkalmi és állandó).Stílusréteg (társalgási, tudományos, publicisztikai, hivatalos, szónoki, irodalmi). Stílushatás.. |

**Főbb tevékenységformák:** szóbeli ismertetők, újságcikkek elemzése, újságcikkek megírása, önálló anyaggyűjtés, riportok, interjúk készítése.